கேள்வி: தானிஷ் கனேரியா என்பது என்ன?
பதில்: தானிஷ் பிரபா சங்கர் கனேரியா (''Danish Prabha Shanker Kaneria'', உருது: دانش پربھا شنکر کنیریا, ஹிந்தி: दिनेश प्रभा शंकर कनेरिया, பிறப்பு: டிசம்பர் 16 1980), ஒரு முன்னாள் பாக்கித்தான் துடுப்பாட்டம். இவர் பாக்கித்தன் அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் போட்டிகளிலும் கலந்து கொண்டுள்ளார். 2000 இலிருந்து 2010 வரை பாக்கித்தான் அணிக்காக தேர்வுத் துடுப்பாட்டம் விளையாடியுள்ளார். இவர் பாக்கித்தான் கராச்சியைச் சேர்ந்தவர். வலது கை புறத்திருப்பம் பந்து வீச்சாளர் இவர் சிறப்பாக கூக்ளி விசுவதன் மூலமாக பரவலாக அறியப்பட்டார். அதிக இலக்குகள் வீழ்த்திய பாக்கித்தானிய தரவரிசையில் இவர் நான்காவது இடத்தில் உள்ளார்.முதல் மூன்று இடங்களில் விரைவு வீச்சாளர்களான வசீம் அக்ரம், வக்கார் யூனிசு மற்றும் இம்ரான் கான் ஆகியோர் உள்ளனர். பாக்கித்தான் அணிக்காக விளையாடிய இரண்டாவது இந்து சமயம் சேர்ந்தவர் ஆவார். இதற்கு முன் அனில் தல்பத் பாக்கித்தான் அணிக்காக விளையாடியுள்ளார். இவர் பாக்கித்தான் அணிக்காக 61 தேர்வுத் துடுப்பாட்டம் விளையாடி 261 இலக்குகளைக் கைப்பற்றியுள்ளார்.இவரின் பந்துவீச்சு சராசரி 34.79 ஆகும். மேலும் 18 ஒருநாள் பன்னாட்டுத் துடுப்பாட்டம் போட்டிகளில் விளையாடி 15 இலக்குகளைக் கைப்பற்றினார். இவரின் சரசரி 45 ஆகும். வங்காளதேசத் துடுப்பாட்ட அணி எதிரான தேர்வுத் துடுப்பாட்டம் போட்டியின் முதல் ஆட்டப்பகுதியில் 77 ஓட்டங்கள் கொடுத்து 7 இலக்குகளைக் கைப்பற்றினார். பின் மற்றொரு போட்டியில் 94 ஓட்டங்களை விட்டுக்கொடுத்து 12 இலக்குகளைக் கைபப்ற்றினார். இதுவே இவரின் சிறந்த பந்துவீச்சாக உள்ளது. இவர் தேர்வுப் போட்டிகளில் 15 முறை 5 இலக்குகளைக் கைப்பற்றியுளார். இவர் வங்காளதேசத் துடுப்பாட்ட அணி மற்றும் இலங்கைத் துடுப்பாட்ட அணி எதிராக ஒரே போட்டியில் 10 இலக்குகளைக் கைப்பற்றியுள்ளார். 2003 ஆம் ஆண்டில் நியூசிலாந்து துடுப்பாட்ட அணி எதிரான ஒருநாள் பன்னாட்டுத் துடுப்பாட்டம் போட்டியில் 34 ஓவர்களை விட்டுக்கொடுத்து 3 இலக்குகளைக் கைப்பற்றினார். இதுவே இவரின் சிறந்த பந்துவீச்சாக உள்ளது. 2004 மற்றும் 2010 ஆம் ஆண்டுகளில் எச்செக்ஸ் அணிக்காக இங்கிலாந்து மாகாணத் துடுப்பாட்டப் போட்டிகளில் விளையாடினார்.
கேள்வி: தானிஷ் கனேரியா - இறுதிப் போட்டி பற்றி தகவல் சொல்.
பதில்: 2010 ஆம் ஆண்டில் பாக்கித்தான் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது .சூலை 29, நாட்டின்ஹாமில் நடைபெற்ற இங்கிலாந்துத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 21 ஓவர்கள் வீசி 100 ஓட்டங்களை விட்டுக்கொடுத்தார். ஆனால் இலக்கினைக் கைப்பற்றவில்லை. இரண்டாவது ஆட்டப்பகுதியில்20 பந்துகளில் 7 ஓட்டங்கள் எடுத்தார். பின் பந்துவீச்சில் 12 ஓவர்கள் வீசி 71 ஓட்டங்களை எடுத்தார். 1 இலக்கினைக் கைப்பற்றினார்.